Im doch eher strömende Räge heimr no mitere Frau mit Hund gschwätzt, wo ä riese Freud gha het am Rössli, isch total härzig gsi! Langsam isch`s Ziit worde zum s`Tal wächsle, aso simmer mol ufe erschtä Bärg uufe gstiiegä, und au do wieder, so schön! Langsam simmer ins richtigä Ämmital cho, mit dä Hübel und Täler, und überall si so Näbelfätze ghange! So richtig schön mysteriös, alt, gheimnisvoll und ä bizeli gruselig. Vorallem wenn mä denn an so Gschichte dänkt, wie  die schwarz Spinne vom Gotthälf, wo jo au in sonere Gegend entstande isch… ufem Wäg richtig Utzige hei mr doch tatsächlich zwei riesigi Riitergruppe aatroffe, mit es paar ganz härzige gfläckte Ross und natürlich pflotschnasse, aber glückliche Riiter ;o)